CELEX: 32013R0115
Language: et
Date: 2013-02-08 00:00:00
Title: Komisjoni rakendusmäärus (EL) nr 115/2013, 8. veebruar 2013 , millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa aine diklasuriil osas  EMPs kohaldatav tekst

9.2.2013   
            
            
               ET
            
            
               Euroopa Liidu Teataja
            
            
               L 38/11
            
         KOMISJONI RAKENDUSMÄÄRUS (EL) nr 115/2013,
   8. veebruar 2013,
   millega muudetakse määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) lisa aine diklasuriil osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses biotsiidides kasutamiseks ettenähtud farmakoloogiliste toimeainete jääkide piirnormid tuleks kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni 22. detsembri 2009. aasta määruse (EL) nr 37/2010 (mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi) (2) lisas.
            
         
               (3)
            
            
               Aine diklasuriil on lisatud määruse (EL) nr 37/2010 lisa tabelisse 1 lubatud toimeainena ainult suukaudseks manustamiseks kõikide mäletsejaliste ja sigade liikide puhul.
            
         
               (4)
            
            
               Euroopa Ravimiametile on esitatud taotlus laiendada olemasolevat kannet diklasuriili kohta ka kodulindudele.
            
         
               (5)
            
            
               Kooskõlas määruse (EÜ) nr 470/2009 artikliga 5 kaalub Euroopa Ravimiamet võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul. Veterinaarravimite komitee soovitas kehtestada diklasuriili jääkide piirnormid kanade ja faasanite lihaskoe, naha, rasvkoe, maksa, neerude puhul, kusjuures välja on jäetud loomad, kellelt saadakse inimtoiduks ettenähtud mune, ning ekstrapoleerida diklasuriili jääkide piirnormid kanade ja faasanite lihaskoes, nahas, rasvkoes, maksas, neerudes kodulindudele, kusjuures välja on jäetud loomad, kellelt saadakse inimtoiduks ettenähtud mune.
            
         
               (6)
            
            
               Seepärast tuleks muuta diklasuriili kannet määruse (EL) nr 37/2010 lisa tabelis 1, et lisada jääkide piirnormid kodulindude kohta.
            
         
               (7)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (8)
            
            
               Käesoleva määrusega ettenähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 10. aprillist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 152, 16.6.2009, lk 11.
   
      (2)  ELT L 15, 20.1.2010, lk 1.
   
      LISA
      Määruse (EL) nr 37/2010 lisa tabelis 1 asendatakse diklasuriili kanne järgmise kandega:
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Diklasuriil
                  
                  
                     EI KOHALDATA
                  
                  
                     Kõik mäletsejalised, sead
                  
                  
                     Piirnorme ei nõuta
                  
                  
                     EI KOHALDATA
                  
                  
                     Üksnes suukaudseks kasutuseks
                  
                  
                     KIRJE PUUDUB
                  
               
                     Kodulinnud
                  
                  
                     500 μg/kg
                  
                  
                     Lihaskude
                  
                  
                     Ei kasutata loomade puhul, kellelt saadakse inimtoiduks ettenähtud mune
                  
                  
                     Antiparasiitikumid / ainuraksete vastased ained”
                  
               
                     500 μg/kg
                  
                  
                     Nahk ja rasvkude loomulikes proportsioonides
                  
               
                     1 500 μg/kg
                  
                  
                     Maks
                  
               
                     1 000 μg/kg
                  
                  
                     Neerud